ཐོར་ཏོ་ནི་རྩེ་མོ།བཏུངས་པ་ནི་བསད་པ།སྐྲི་ཤིག་ནི་ཐོང་ཤིགབཤེས་གཉེན་ནི་ཡོན་ཏན།དཔུང་ཚོགས་ཡན་ལག་བཞི་རྨོངས་བཏབ་བམ།ནམ་སྲོས་ཀྱི་བར་དུ་བྲོངས་ཤིགཆུ་ལོན་ནི་རགས།མ་རེག་ཙམ་དུ་དྲུང་དུ་བསྙེན་ཏེ་ནི་ཉེ་བ།གནས་ནས་སྤེད་པ་ནི་གནས་ནས་ཕྱུང་བ།ཉེ་ཞོ་མེད་པ་ནི་ལེགས་པའམ་སྐྱོན་མེད་པའམ་བཀྲ་ཤིས་པ་ལ་སོགས་པ་སྟེ་རྒྱས་པར་ན་སྔ་འགྱུར་གྱི་གསུང་རབ་རྣམས་རྒྱ་ཆེར་བཀླགས་པ་ལས་ཤེས་པར་འགྱུར་གྱི་མཐའ་དག་པ་ནི་ཡི་གེའི་ལས་སུ་ཆེ་ལ།འོན་ཀྱང་ཅུང་ཟད་བརྗོད་པས་བློ་གྲོས་ཀྱི་འཇུག་པ་འཕེལ་བའི་ཐབས་སུ་མཐོང་ནས།བཅོམ་ལྡན་རིག་རལ་དང༌།དབུས་པ་བློ་གསལ་ལ་སོགས་པས་མཛད་པའི་ཡི་གེ་ལས་ཀྱང་ཇི་ལྟར་རིགས་པར་བཏུས་ཤིང༌།དཔལ་ལྡན་བླ་མ་ལོ་ཆེན་གྱི་གསུང་ལས་འབྱུང་བའང་བསྣན་ཏེ་བྲིས་པའོ།།